ทำตัวยุ่งๆ ตอนกลางคืน นอนคนเดียว อยู่กับคนอื่นๆ
มีหลายวิธีที่คุณจะขยับร่างกายและพาใจออกจากความรู้สึกเหงาได้ ไม่ว่าจะออกกำลังกาย เต้นเพลงโปรด กระโดดเล่นบนเตียง หรือเรียนคาราเต้ผ่าน YouTube  การออกกำลังกายจะทำให้ร่างกายหลั่งสารเอ็นดอร์ฟิน ซึ่งจะช่วยให้อารมณ์ดีขึ้นและอาจทำให้หายเหงาได้ แค่จำไว้ว่าอย่าออกกำลังกายในช่วงที่ใกล้เวลานอน ไม่อย่างนั้นร่างกายและสมองคุณจะต้องทำงานอย่างหนักเพื่อผ่อนคลายและเข้าสู่โหมดพัก สำหรับบางคน การออกกำลังกายตอนเย็นๆ จะช่วยให้นอนดึกได้นิดหน่อยโดยที่ยังรักษาสุขภาพให้ดีอยู่ ทำอะไรสนุกๆ และตลกๆ เช่น เปิดเพลงแล้วเต้นในชุดชั้นใน มันจะทำให้คุณหัวเราะได้ ซึ่งเป็นสิ่งดีๆ ที่จะทำให้รู้สึกดีและไม่เหงา ตอนกลางคืนอาจเป็นช่วงที่ความรู้สึกแย่ๆ จะถูกปล่อยออกมา โดยเฉพาะเวลาอยู่คนเดียว แต่คุณสามารถจัดการกับมันได้โดยหาพลังทางบวกมาช่วยให้ความเหงาเบาบางลง เปิด Pinterest หรือ Google หาคำคมเพื่อเป็นแรงบันดาลใจ เอามาตั้งเป็นภาพหน้าจอโทรศัพท์มือถือหรือรูปโปรไฟล์ในโซเชียลมีเดียต่างๆ อ่านอัตชีวประวัติของคนที่ประสบความสำเร็จที่คุณชื่นชม หรือดู TED Talk เพื่อหาความรู้และยกระดับจิตใจ อ่านหนังสือดีๆ ดูหนังเรื่องโปรด ดูโทรทัศน์ หรือเล่นอินเทอร์เน็ต ตัวเลือกเหล่านี้จะช่วยให้สมองคุณจดจ่อกับสิ่งอื่นและหันเหความสนใจของคุณออกจากความรู้สึกโดดเดี่ยว เมื่อคุณเริ่มรู้สึกง่วงแล้วก็ค่อยไปนอน บางทีสิ่งที่ดีที่สุดที่ควรทำคือออกจากบ้าน (ถ้าสภาพอากาศเป็นใจ) การออกมาเจอสิ่งหันเหความสนใจและเปลี่ยนสถานที่สามารถช่วยให้คุณลืมความเหงาไปได้ คุณอาจได้เจอคนรู้จักและคุยกันสักหน่อย หรืออาจจะบังเอิญเจออะไรที่น่าสนใจระหว่างทางก็ได้ ลองไปในที่ที่ไม่รู้จัก เช่น ขับรถไปในย่านที่ไม่คุ้นเคย หรือเดินไปแถวบ้านที่คุณไม่ค่อยได้ไป แค่ต้องมั่นใจว่ามันปลอดภัย วิธีนี้จะทำให้คุณได้สัมผัสอะไรใหม่ๆ ซึ่งมีส่วนช่วยบรรเทาความเหงา และช่วยเบี่ยงเบนความสนใจของคุณได้มากทีเดียว ผู้เชี่ยวชาญท่านหนึ่งแนะนำให้อ่านอะไรเกี่ยวกับความเหงาเพื่อบรรเทาความเหงา ยิ่งคุณได้รู้จักความเหงาและธรรมชาติของมันมากเท่าไหร่ คุณก็จะยิ่งเหงาน้อยลงเท่านั้น เมื่อคุณรู้ว่ายังมีคนอื่นที่รู้สึกแย่และเจ็บปวดแบบเดียวกับที่คุณเป็น มันจะทำให้คุณรู้สึกแย่น้อยลง มองหาหนังสือหรือบทความออนไลน์ หรือไปหาหนังสือที่ห้องสมุดดู เก็บไว้กับตัวเผื่อเวลาที่คุณรู้สึกแย่ คุณจะได้หยิบข้อความกระตุ้นใจที่คุณชอบขึ้นมาอ่านเพื่อปลอบตัวเองยามเหงา ตัวอย่างหนังสือเกี่ยวกับความเหงาที่ดีคือ Lonely: Learning to Live with Solitude ของ Emily White คิดไว้เสมอว่าคุณเป็นเพื่อนที่ดีที่สุดของตัวเอง คุณไม่จำเป็นต้องอยู่กับคนเยอะๆ หรือทำอะไรน่าตื่นเต้นเพื่อที่จะมีความสุข การอยู่กับคนอื่นเป็นเรื่องดี แต่การเรียนรู้ที่จะอยู่คนเดียวอย่างมีความสุขก็สำคัญเช่นกัน การใช้เวลาอยู่กับตัวเองนั้นมีค่ามาก ถ้าคุณสามารถยอมรับที่จะอยู่คนเดียวและเปิดรับความเหงาได้ คุณก็จะรู้สึกเหงาน้อยลง   เมื่อคุณรู้สึกเหงา ให้หาเวลาหลับตาและผ่อนคลาย จดจ่ออยู่กับลมหายใจและความรู้สึกที่ส่วนต่างๆ ของร่างกาย ลองอยู่กับปัจจุบัน และมุ่งความสนใจไปที่ตัวเอง พูดประโยคให้กำลังใจตัวเองเพื่อเตือนให้รู้ว่าคุณไม่ได้เหงาอยู่คนเดียว และเพื่อปลอบประโลมตัวเองเวลารู้สึกแย่ๆ “นี่คือช่วงเวลาแห่งทุกข์ ความทุกข์เป็นส่วนหนึ่งของชีวิต ตอนนี้เราต้องดีกับตัวเอง ต้องมอบความเห็นใจให้ตัวเอง”   วิธีนี้อาจใช้ไม่ได้ผลกับทุกคนเสมอไป บางคนอาจรู้สึกว่ามันยากที่จะผ่อนคลายด้วยการจดจ่ออยู่กับตัวเองในขณะที่กำลังเหงา และอาจอยากได้สิ่งหันเหความสนใจมากกว่า ซึ่งมันก็เป็นเรื่องปกติและไม่ได้ผิดอะไร การเข้านอนและตื่นให้เป็นเวลาทุกวันจะช่วยให้คุณนอนหลับได้เร็วขึ้น ซึ่งจะทำให้คุณรู้สึกเครียดน้อยลงขณะกำลังนอน มันอาจต้องใช้เวลาสองสามสัปดาห์ที่จะสร้างกิจวัตรการนอนใหม่ ดังนั้นหากยังปรับตัวไม่ได้ในทันทีก็ไม่ต้องกังวล  การเข้านอนเร็วในตอนที่ข้างนอกยังมีเสียงอยู่บ้างอาจช่วยให้คุณรู้สึกเหงาน้อยลง ถ้าอยู่คนเดียว วิธีนี้อาจจะทำให้คุณรู้สึกสบายใจขึ้นเพราะยังมีเสียงจากคนอื่นอยู่ในตึกหรือถนนด้านนอก ใช้เวลาผ่อนคลายเล็กน้อยก่อนเข้านอน เลิกดูโทรทัศน์และเล่นโทรศัพท์อย่างน้อย 20 นาทีก่อนเข้านอน เพื่อให้สมองได้เตรียมตัวสำหรับการพักผ่อน วิธีอื่นๆ ที่ช่วยให้จิตสงบก่อนนอน เช่น ทำสมาธิ ฝึกกำหนดลมหายใจ สร้างมโนภาพ และผ่อนคลายกล้ามเนื้อ คุณอาจจะลองอ่านหนังสือหรือนิตยสารโดยเปิดไฟแบบไม่ต้องสว่างมาก เล่นครอสเวิร์ด หรือฟังเพลงสบายๆ ก็ได้ การพยายามฝืนหลับทั้งที่คุณทำไม่ได้มีแต่จะเพิ่มความเครียดและทำให้หลับยากขึ้น ถ้าคุณไม่สามารถนอนหลับได้ ให้ลุกไปที่อื่นและหากิจกรรมเบาๆ ทำก่อน  เมื่อถึงเวลา คุณจะรู้สึกผ่อนคลายขึ้นและพร้อมที่จะกลับไปนอน คนเราจะนอนหลับได้ดีขึ้นในตอนกลางคืนหลังจากได้ออกไปเจอแดดตอนกลางวัน ควรควบคุมความสว่างของแสงในห้องเวลานอนด้วย เพราะการเปิดไฟไว้จะทำให้หลับยากขึ้น ถ้าคุณไม่มีม่านกันแสง (ม่านแบบที่กันแสงเข้าทั้งหมดจริงๆ) ลองซื้อผ้าปิดตามาใช้เวลานอน ราคาไม่แพงและหาซื้อได้ตามร้านขายยาและร้านค้าออนไลน์ทั่วไป ถ้าคุณไม่งีบช่วงกลางวัน ตอนกลางคืนคุณจะเหนื่อยและนอนหลับได้ง่ายขึ้น ทำให้มีเวลารู้สึกเหงาหรือเครียดน้อยลง คุณอาจจะต้องฟังเสียงจากสิ่งแวดล้อมหรือเสียงที่มีความถี่สม่ำเสมอ หลายคนชอบฟังเสียงจากธรรมชาติ เช่น เสียงน้ำตก หรือเสียงในป่าฝน   เสียงเหล่านี้และเสียงอื่นๆ ที่คล้ายกันนั้นสามารถหาฟังได้จากเครื่องเล่นเสียงหรือแอพพลิเคชั่นบนมือถือ แท็บเล็ต และคอมพิวเตอร์ สำหรับคนเหงาๆ ที่นอนคนเดียว การเปิดโทรทัศน์ทิ้งไว้แล้วเปิดเสียงเบาๆ อาจเป็นทางที่ดี เสียงจากโทรทัศน์อาจช่วยให้สงบได้ ถ้าเป็นไปได้ก็ให้หันหน้าจอไปทางอื่นเพื่อลดแสงรบกวนจากจอโทรทัศน์ แสงไฟในห้องนอนอาจรบกวนการนอนหลับ หาใครสักคนที่คุณสามารถคุยด้วยไม่ว่าจะดึกแค่ไหน แม้แต่ตีสองครึ่งก็ตาม อาจจะเป็นคนรัก พี่น้อง พ่อแม่ หรือเพื่อนสนิทก็ได้ หันไปปลุกคนรักที่นอนอยู่ข้างๆ หรือโทรศัพท์ถึงใครสักคนที่เต็มใจจะคุยกับคุณ หรืออาจจะไปคุยกับเพื่อนร่วมห้องที่อยู่ไม่ไกล แค่หาใครสักคนถ้าทำได้   ถ้ายังไม่ดึกจนเกินไป ลองโทรไปหาคนที่ยินดีจะคุยกับคุณ เช่น ญาติผู้ใหญ่ มันไม่ใช่แค่ช่วยให้คุณรู้สึกดีขึ้น แต่ยังช่วยพวกเขาด้วย ซึ่งก็จะทำให้คุณรู้สึกดีขึ้นไปอีก ถ้าความเหงามาทักทายกลางดึก และมันดึกเกินกว่าจะโทรหรือไปหาใคร คุณก็ยังเขียนอีเมลหรือจดหมายถึงคนพิเศษได้เสมอ แม้คุณจะเคยชินกับการติดต่อสื่อสารแบบทันทีทันใดในสังคมที่ก้าวกระโดดนี้ แต่การเขียนถึงคนสำคัญในเวลาแบบนี้ก็เป็นสิ่งที่ดีมากๆ ที่จะช่วยส่งผ่านความรู้สึกนึกคิดของคุณได้ แล้วอีเมลหรือจดหมายนั้นก็จะไปถึงพวกเขาในเวลาไม่นาน คุณสามารถชวนคนอื่นมาดูหนัง กินมื้อค่ำ หรือออกไปเที่ยวกันได้ ถ้าคุณได้เจอเพื่อนสนิทหรือครอบครัวก็ลองชวนพวกเขาค้างคืนดู บางทีการมีอีกคนอยู่ด้วยมันก็ดีนะ ทางหนึ่งที่จะหลีกเลี่ยงความเหงายามดึกคือการออกไปข้างนอกตั้งแต่เย็นจนถึงเวลานอน นั่นไม่ได้หมายความว่าคุณต้องอยู่นอกบ้านจนถึงเช้า แค่ออกไปดูหนังกับเพื่อน กินมื้อค่ำกับเพื่อนร่วมชั้น หรือไปดื่มสังสรรค์กับที่ทำงาน  คุณอาจจะไม่มีอารมณ์ออกไปข้างนอกถ้ากำลังหดหู่หรือเศร้า แต่จริงๆ แล้วนั่นเป็นสิ่งที่คุณควรทำมากที่สุด อีกอย่าง เมื่อกลับถึงบ้านก็จะถึงเวลาเข้านอนพอดี คุณจะได้ไม่มีเวลามานั่งเหงา ถ้าคุณไม่อยากออกไปไหนจริงๆ ให้ลองทำแบบนี้ แทนที่จะออกไปใช้เวลาทั้งคืน ให้บอกเพื่อนหรือกลุ่มที่คุณจะไปเจอว่าคุณจะไปดื่มแค่แก้วเดียว (หรือของว่างอีกนิดหน่อย) แล้วก็จะกลับ จากนั้นอะไรๆ อาจจะไปได้สวยและคุณอาจจะรู้สึกดีกว่าที่คิด แล้วค่อยอยู่ดื่มต่ออีกสักแก้ว (หรือสองก็ได้) การหากิจกรรมหรือคอร์สเรียนที่คุณสนใจมาทำในช่วงเย็นจะช่วยพาใจคุณออกจากความรู้สึกเหงา และทำให้เวลาตอนเย็นของคุณมีแบบแผนมากขึ้น ถึงคุณจะหากลุ่มที่นัดช่วงตีสองไม่ได้ คุณก็ยังหากิจกรรมทำในช่วงเย็นถึงค่ำได้ เช่น ฝึกโยคะ ไทชิ ถักนิตติ้ง และวาดภาพ  เข้าไปที่ meetup.com เพื่อหากลุ่มคนในพื้นที่ใกล้เคียงที่มีความสนใจเหมือนๆ กัน และหากิจกรรมที่จัดใกล้บ้านคุณ ใครจะไปรู้ล่ะ คุณอาจได้เจอใครบางคนที่ประสบปัญหาเหงายามดึกเหมือนคุณก็ได้ แล้วคุณสองคนก็จะได้ใช้เวลาร่วมกัน คุยโทรศัพท์ หรือสไกป์หากันเพื่อคลายเหงา คนเราเวลารู้สึกแย่ เรามักจะมุ่งความสนใจทั้งหมดและทุ่มเทไปที่ตัวเองคนเดียว ซึ่งมันจะทำให้ความรู้สึกแง่ลบเพิ่มขึ้นได้ แต่ถ้าเราสนใจสิ่งรอบข้างแทน เราก็จะเอาใจออกห่างจากความเหงาและทำสิ่งดีๆ ได้บ้าง  ลองไปเป็นอาสาสมัครตามสถานสงเคราะห์คนไร้บ้าน ศูนย์พักพิงสัตว์ หรือที่อื่นๆ ใกล้บ้านคุณที่ต้องการความช่วยเหลือ เวลาจะผ่านไปอย่างรวดเร็วเมื่อคุณได้เล่นกับสัตว์หรือช่วยอาบน้ำให้พวกมัน หรือเข้าร่วมงานการกุศลต่างๆ ลองไปเยี่ยมผู้สูงอายุและผู้ป่วยที่บ้านพักคนชราหรือโรงพยาบาลในท้องถิ่น ถ้าคุณมีญาติอยู่ที่นั่นก็ไปเยี่ยมพวกเขาบ้าง และคุณจะได้พบความสุข บางทีถ้าคุณมีโอกาสได้รับรู้ว่าตัวเองโชคดีแค่ไหน ชีวิตอาจจะมีหวังมากขึ้น การได้ช่วยเหลือผู้อื่นนั้นช่วยให้มุมมองความคิดเปลี่ยนได้จริงๆ
เคลื่อนไหวร่างกาย. หาแรงบันดาลใจ. ปล่อยตัวเองหลุดไปในอีกโลก. ไปขับรถหรือเดินเล่น. หาความรู้. ยอมรับการอยู่คนเดียว. จัดเวลาการนอน. ผ่อนคลายก่อนเข้านอน. อย่าฝืนตัวเองให้หลับถ้าทำไม่ได้. ระวังเรื่องแสงไฟ. อย่างีบระหว่างวัน. เปิดเสียงคลอไปในห้องนอน. คุยกับใครสักคน. ออกไปข้างนอก. เข้าร่วมกลุ่มหรือหางานอดิเรกใหม่ๆ. รู้จักให้.
https://www.wikihow.com/Cope-With-Feeling-Alone-at-Night https://www.wikihow.com/Cope-With-Feeling-Alone-at-Night https://www.wikihow.com/Cope-With-Feeling-Alone-at-Night
Staying Busy at Night Falling Asleep Alone Being with Other People